Inkopiesentrum-kleuter se ma gevind | Maroela Media
Michelle Pelser, woordvoerder van die Mondeor-gemeenskapspolisiëringforum (GPF), het aan Maroela Media gesê die ma, ongeveer 29 jaar oud, is in The Hill in Johannesburg deur lede van die GPF gevind. "Familie van die ma het die polisie gekontak en die seuntjie geëien. Ons het toe 'n foto van die ma gehad en iemand het haar in The Hill gesien. Die polisie is nou besig om haar verklaring af te neem," het sy gesê.
Volgens Pelser wou die ma nog geen verduideliking gee hoekom die seuntjie by die inkopiesentrum gelaat is nie. "Sy hou net aan sê sy kan nie sonder hom leef nie. Verder gee sy geen verduideliking nie. Miskien sal meer inligting aan die lig kom nadat sy met die polisie gepraat het," het Pelser verduidelik. Die ma het ook glo gesê sy het nie geweet dat die polisie na haar op soek is of dat haar kind deur iemand gevind is nie.
Pelser het gesê die ma het reeds haar kind gesien, maar hy het nie juis emosie getoon tydens die herontmoeting nie. "Hy wys in elk geval nie veel emosie nie en is duidelik 'n baie onafhanklike kind. Hy het nie regtig enigiets gedoen of gesê toe hy sy ma sien nie," het Pelser bygevoeg.
Maroela Media het vroeër berig die seuntjie is gevind toe lede van die gemeenskap 'n man met die seuntjie sien stap en hom gevra het waar hy die seuntjie kry. Hy het glo gesê hy het die kind by The Glen-inkopiesentrum gekry en is op soek na sy ouers. Die gemeenskapslede het die seuntjie teruggeneem na die sentrum en vandaar is 'n grootskaalse soektog na sy ouers van stapel gestuur.
Maroela Media kan nie die ma of kind se naam bekend maak nie om die kind se identiteit te beskerm.
Moet asb nie te gou oordeel nie. Dalk is dit ook 'n hulproep van die Ma. Baie van ons wat die voorreg het kyk gou verby ander mense se krisisse so asb, moenie die Ma onnodig kruisig nie, almal het foute. Kom ons bied eerder hulp aan.
Geen verskoning is reg/aanvaarbaar wanneer kinderverlating ter sprake is nie. Die kindjie het nie gevra om daar te wees nie. Die kleuter is beter af in pleegsorg of by iemand wat hom mooi sal versorg en vir hom liefde gee. Stenig my maar, maar die ma verdien nie om so 'n pragtige kind te hê nie.
Kon die familie nie maar die kindjie by hulle geneem het nie? Dis erg hartseer om te lees hulle het hom geidentifiseer! Hulle mag dalk nie van die ma se werks omstandighede hou nie maar jinne daai klein seuntjie het mos nie gevra vir sulke behandeling nie!
Nee magtig ek stem met jou saam Dorette van Rooyen. Hoe op die aarde kan so iets gebeur. Die kindjie is my kleinseun se ouderdom en ek weet as hy mens net vir 5 minute nie sien nie dan soek en huil hy. Hoe moes die arme dingetjie gevoel het. Ek hoop regtig hulle neem die dingetjie weg en plaas hom by iemand wat hom kan liefhe. Genade as 'n kind van daardie ouderdom nie emosie toon wanneer hy sy mamma sien nie dan is daar groot fout. Swannie Swanepoel daar is baie ander maniere waarop die ma om hulp… Lees meer »
Hip ek stem volkome saam. Dalk gebreuk sy nog die kind om geld te kry by die mense. Last hom aanneem daar is duisende kinderlose ouerpare wat wat sal gee om hom te been en en goeie ouerhuis sal gee. Ek stem volkome saam